text: У Чачэрску п'янай жанчыне ўявіўся былы хлопец. Пераследуючы яго, яна разграміла будынак кафэ, аўто і пад'езд 7
  «Поўнае падзеньне грамадзтва» — так называе нобэлеўская ляўрэатка па літаратуры (2015) Сьвятлана Алексіевіч зьяўленьне рэстарацыі на месцы масавых расстрэлаў, паведамляе «Свабода».
  Я думаю, Шуневіч не чытаў ані Салжаніцына, ані Шаламава, і паняцьця пра гэта ня мае. Па-другое, я зразумела, што паколькі толькі маладыя абараняюць наш гонар, у тым ліку і ў Курапатах, гэтыя Шуневічы пачуваюцца абсалютна беспакарана», — кажа Сьвятлана Алексіевіч на просьбу пракамэнтаваць сытуацыю з пратэстамі вакол адкрыцьця рэстарана «Поедем поедим».
  «Калі ўжо гэты рэстаран, то гэта абсалютнае падзеньне грамадзтва, — кажа нобэлеўская ляўрэатка. — Думаю, дазволіла ім гэта высокая ўлада. Як мы ведаем, у гэтай краіне дах ніхто не парамантуе без высокага дазволу. Так што там цёмныя зусім справы. І гэтая адміністратарка [Сьвятлана Дубкова, адміністратарка рэстарана, якая ў камэнтарах назвала пратэстоўцаў «збродам», пры гэтым сама не змагла напісаць слова «цывілізаваны» без памылкі], непісьменная жанчына, якая сказала, што «гэта людзі, якія супраць улады»».
  «Можна казаць і пра нашу ўласную адказнасьць, кожнага з нас. Мы гэта дазволілі. Чаму грамадзтва маўчыць? У любой эўрапейскай краіне былі б сотні тысяч на вуліцах», — кажа Сьвятлана Алексіевіч.
  «Яны хочуць паставіць камень у Курапатах, — рэагуе Сьвятлана Алексіевіч на ініцыятыву ўлады ўсталяваць у Курапатах афіцыйны мэмарыял. — І ім здаецца, што такім чынам яны атрымаюць індульгенцыю на тое, каб усё гэта паўтарылася ізноў».
  не толькі форма нквд.. яшчэ некалькі красамоўных чыннікаў - ставіцца помнік чэкістам і ніводнага помніка рэпрэсаваным.. такога няма нават у расеі (там няма помніка чэкістам, а помнікі рэпрэсаваным ёсць)